પાટીદારો સાથે મંત્રણામાં સરકારે હાર્દિકની કરી બાદબાકી,પાસના કેતન-SPGના લાલજી પટેલને આમંત્રણ – News18 Gujarati
પાટીદારો સાથે મંત્રણામાં સરકારે હાર્દિકની કરી બાદબાકી,પાસના કેતન-SPGના લાલજી પટેલને આમંત્રણ
ગાંધીનગરઃ પાટીદાર અનામત અંદોલન ને એક વર્ષ પૂર્ણ થયું છે ત્યારે હજી પણ પાટીદાર અનામત ના કોયડાનો કોઈ ઉકેલ નથી આવ્યો.પાટીદારોનો મુખ્ય ચહેરો હાલ કાયદાકીય જોગાવાઈ પ્રમાણે રાજસ્થાનમાં છે ત્યારે ગુજરાત સરકારના ઉપમુખ્ય મંત્રી નીતિન પટેલ દ્વારા પાટીદાર અનામત અંદોલન ને લઈને વાતોઘાટો કરવા માટે પાસ કન્વીનર કેતન પટેલ અને ચિરાગ પટેલને આમંત્રણ આપવામાં આવતા રાજકારણ ગરમાયું છે. જોવા જઇએ તો હવે હાર્દિક પટેલની સીધી બાદબાકી કરાઇ હોય તેવું લાગી રહ્યું છે.
Last Updated : August 27, 2016, 14:32 IST
કેતન પટેલે જણાવ્યું હું ક્યારેય સમાજ સાથે ગદ્દારી નહિ કરું અને જયારે પણ મળવા જઈશ ત્યારે પાસની ટીમ સાથે જઈશ. હું ક્યારેય વ્યક્તિગત નહિ મળું અત્રે ઉલેખનીય છે કે ઉપમુખ્ય મંત્રી નીતિન પટેલ દ્વારા પાટીદાર અનામત અંદોલનને લઈને એસ.પી.જી. અધ્યક્ષ લાલજી પટેલ, પાસ કન્વીનર કેતન પટેલ અને ચિરાગ પટેલ ને બોલાવવામાં આવ્યા છે ત્યારે હાર્દિક પટેલ ની સીધી રીતે બાદબાકી થઇ રહી છે.
નોધનીય છે કે, તાજેતરમાં જ કેતન પટેલ અને ચિરાગ પટેલે હાર્દિક પટેલ પર નિશાન સાધીને એક પત્ર લખ્યો હતો. જેમાં હાર્દિક પટેલ કરોડપતિ જેલમાં ગયા પછી બની ગયો છે. સમાજ સાથે તે વફાદાર નહી હોવાના આક્ષેપો કર્યા હતા. અને જો તે નહી સુધરે તો બીજા પત્રમાં હાર્દિક અંગે વધુ ખુલાસા કરવાની ચિંમકી પણ આપી હતી.
સુત્રોનું કહેવું છે કે ભલે હાલ હાર્દિક રાજસ્થાનમાં છે પરંતુ તેને આમંત્રણ તો મોકલવું જોઇતું હતું પરંતુ હવે લાગે છે કે હાર્દિક નેતા બન્યા પછી તે સમાજથી મોટો બની ગયો હોય તેવું સમજે છે. જેને સમાજ પણ જાણી ગયો છે. જે નશ પારખીને સરકારે પણ હવે હાર્દિકની બાદબાકી કરી અને સમાજ સાથે સમાધાન માટે જાણીતા ચહેરા લાલજી પટેલ તેમ જ પાસના કેતન પટેલ અને ચિરાગ પટેલને મંત્રણા માટે બોલાવ્યા છે.